EkBass/fiwiki-20250220-pages-articles huggingface dataset:
Ardsley-on-Hudson station

Ardsley-on-Hudson station on Metro-North Railroadin paikallisjunaliikenteen asema, jolla ei ole lipunmyyntiä. Se on kulkukelpoinen liikuntarajoitteisille. == Lähteet == Luokka:New Yorkin osavaltion rautatieliikennepaikat Luokka:Westchesterin piirikunnan rakennukset ja rakennelmat
Uudenenglanninkaniini

Uudenenglanninkaniini eli appalakkienkaniini (Sylvilagus transitionalis) on pumpulihäntäkaniineihin kuuluva laji, jota tavataan Yhdysvaltain koillisosasta. Laji elää metsäisillä alueilla Etelä-Mainesta eteläiseen New Yorkiin seitsemän eri osavaltion alueella. Lajia tapaa enimmäkseen Hudson-joen itäpuolelta. Uudenenglanninkaniini on hämäräeläin, joka aktivoituu iltahämärän aikaan. Se ei kuitenkaan matkusta tavallisesti kauas piilopaikastaan, vaan liikkuu sen lähettyvillä. Laji viihtyy parhaiten vehreässä ympäristössä, jossa on pensaita. Paritteluaikaan uroskaniinit kilpailevat naaraiden suosiosta jahtaamalla niitä, loikkimalla korkealle ja nahistelemalla keskenään. == Lähteet == == Aiheesta muualla == Luokka:Pumpulihäntäkaniinit
Kiinan viimeinen varoitus

Kiinan viimeinen varoitus () on alkujaan neuvostoliittolainen idiomi. Sillä viitataan varoitukseen, jolla ei kuitenkaan ole todellisia seuraamuksia eikä sen mukaista uhkausta toteuteta. Yhdysvaltojen ja Kiinan kansantasavallan (tästä lähtien ”Kiina”) välit kiristyivät 1950- ja 1960-luvulla, kun amerikkalaiset hävittäjät tekivät lentoja Taiwaninsalmella osoittaakseen tukensa Kiinan tasavallalle (tästä lähtien ”Taiwan”). Kiinan viranomaiset alkoivat uhkailla amerikkalaisia seuraamuksilla, koska katsoivat lentojen olevan Kiinan ilmatilan loukkaus. Ensimmäinen varoitus annettiin tiettävästi 7. syyskuuta 1958. Lopulta 1960-luvulle tultaessa amerikkalaiset olivat tehneet yli tuhat lentoa Taiwaninsalmella, eikä Kiina ollut tehnyt mitään. Tapauksen johdosta neuvostoliittolaisessa Vremja-uutisohjelmassa alettiin käyttää ilmausta ”Kiinan viimeinen varoitus”, ja se jäi pitkäksi aikaa vain neuvostoliittolaiseen poliittiseen sanastoon. Ilmaus nousi uudelleen suosioon vuonna 2022, kun Yhdysvaltain edustajainhuoneen puhemies Nancy Pelosi vieraili Taiwanissa, ja Kiina uhkaili Yhdysvaltoja seuraamuksilla, mikäli matka toteutuisi. Kun Pelosi lähti takaisin Yhdysvaltoihin, Kiina kutsui Yhdysvaltain Pekingin-suurlähettilään puhutteluun. == Lähteet == Luokka:Sanonnat Luokka:Poliittiset käsitteet
While Your Lips Are Still Red

While Your Lips Are Still Red on Nightwishin esittämä tunnuskappale samana vuonna ilmestyneestä Markku Pölösen ohjaamasta Lieksa!-elokuvasta. Kappaleen on säveltänyt ja sanoittanut Tuomas Holopainen. Kappaleen laulaa Marko Hietala, minkä lisäksi kappaleella esiintyy Jukka Nevalainen rummuissa. Nightwish ei pitänyt kappaletta osana varsinaista tuotantoaan, mutta kappale julkaistiin "Amaranth"-singlen b-puolena. Kappale on sen lisäksi sisällytetty Vehicle of Spirit ja Made in Hong Kong (And in Various Other Places) -konserttitaltiointeihin. == Lähteet == Luokka:Vuoden 2007 kappaleet Luokka:Nightwishin kappaleet Luokka:Tunnusmusiikki
Allas (vuoden 2022 elokuva)

Allas on P. V. Lehtisen ohjaama lyhytelokuva vuodelta 2022. Pojan pääosan näyttelee Iivo Tuuri. Elokuva perustuu ohjaajan muistoihin lapsuuden peloista ja tunteista.Se palkittiin kunniamaininnalla (Mention for the Night Award) Signes de Nuit -festivaalilla Ranskassa 2023. == Juoni == Luurankoasuisen pikkupojan ja isän sanaton matka maauimalaan. Uintiretken luonne muuttuu, kun isän seuraan liittyy vieras nainen. == Näyttelijät == ==Lähteet== Luokka:Suomalaiset lyhytelokuvat Luokka:Vuoden 2022 suomalaiset elokuvat
Pensaskaniini

Pensaskaniini (Sylvilagus bachmani) on pumpulihäntäkaniineihin kuuluva laji. Lajin levinneisyysalue kattaa kapean Yhdysvaltain länsirannikkoa pitkin kulkevan kaistaleen ja Meksikon Baja Californian ja Baja California Surin osavaltiot. Pohjoisessa levinneisyysalue rajautuu Columbia-jokeen Washingtonin ja Oregonin rajalla. Pensaskaniinin elinympäristö on tiheää pensasaroa, ja se liikkuu varsin pienellä, noin 2000 m² kokoisella alueella. Lajin pääasiallista ravintoa ovat ruohot, mutta se voi syödä myös muuta kasvillisuutta. Paritteluaika vaihtelee asuinpaikan mukaan: Kaliforniassa se on joulukuusta touko–kesäkuuhun, kun taas Oregonissa helmikuusta elokuuhun. Tiineysaika on noin 27 päivää. Kerralla pensaskaniini saa keskimäärin 3-4 poikasta. Yhteensä naaras voi saada noin 15 poikasta vuodessa. Lajia metsästetään riistaeläimenä verrattain vähän, koska sen elinympäristö ei ole usein metsästykselle sopivaa ympäristöä. == Alalajit == Pensaskaniini voidaan jakaa 14 alalajiin: * S. b. bachmani * S. b. cerrosensis * S. b. cinerascens * S. b. exiguus * S. b. howelli * S. b. macrorhinus * S. b. mansuetus * S. b. mariposae * S. b. peninsularis * S. b. riparius * S. b. rosaphagus * S. b. tehamae * S. b. ubericolor * S. b. virgulti == Lähteet == == Aiheesta muualla == Luokka:Pumpulihäntäkaniinit
Bort-les-Orgues

Bort-les-Orgues on kunta keskisessä Ranskassa Corrèzen departementissa Uuden- Akvitanian alueella. Se sijaitsee Dordognejoen varrella, noin 26 kilometria Usselin kaupungista kaakkoon. Bort-les-Orgues sijaitsee Ranskan keskiylängöllä, ja kunnan korkein huippu on 860 metriä korkea sammunut tulivuori Puy de Bort. Vuorelle tunnusomainen kaksi kilometriä pitkä ja 80 metriä korkea fonoliittimuodostelma Orgues de Bort. Vuonna 1942 aloitettiin rakentamaan patoa Dordognejokeen kaupungin yläjuoksulle. Hanke työllisti yli 1 000 ihmistä. Arkkitehti André Coynesin suunnitteleman padon korkeus on 119 metriä ja pituus 390 metriä. Pato valmistui vuonna 1951, jolloin yläjuoksulle syntyi Lac de Bort-les-Orguesin tekojärvi. ==Tunnettuja kuntalaisia== *Jean- François Marmontel (1723-1799), kirjailija *Pierre Tornade (1930-2012), näyttelijä ==Lähteet== ==Aiheesta muualla== Luokka:Corrèzen kunnat
Rämekaniini

Rämekaniini (Sylvilagus aquaticus) on Yhdysvaltain kaakkoisosissa tavattava, pumpulihäntäkaniineihin kuuluva laji. Lajin levinneisyysalue kattaa 15 osavaltiota joko kokonaan tai osittain. Rämekaniini elää soisilla tai alankoisilla alueilla tai joenuomissa. Alue saattaa myös olla metsäistä, ja tulvakausina rämekaniinit saattavat hakeutua alankoalueelta ylängölle. Tutkimukset viittaavat siihen, että rämekaniinit välttävät avoimia alueita, kuten asuinalueita, maatalousalueita ja teitä. Rämekaniini elää kuitenkin aina veden lähettyvillä. Laji suosii ravintona sarakasveja, mutta se voi syödä myös ruohoja ja muuta kasvillisuutta. Naaras tulee sukukypsäksi noin 152 päivän ikäisenä, ja tiineysaika on 35–40 päivää. Kerralla rämekaniini saa keskimäärin 1–6 poikasta. Yhteensä naaras voi saada 2–5 poikuetta vuodessa. Lajia metsästetään riistaeläimenä. == Alalajit == Rämekaniinista tunnetaan kaksi alalajia: * Sylvilagus aquaticus aquaticus * Sylvilagus aquaticus littoralis == Lähteet == == Aiheesta muualla == Luokka:Pumpulihäntäkaniinit
Aseman ala-aste

Aseman kansakoulu vihittiin käyttöön vasta 12.10.1939 vaikka Aseman koulupiiri mainittiin kouluvaliokunnan piirijakoehdotuksessa jo 4. toukokuuta 1924. Koulu rakennettiin Kalevanharjulle 1,2 hehtaarin kokoiselle palstalle. Koululla oli vuoden 1958 syksyyn saakka myös jatkokoululaisia. Vasta tämän jälkeen koulu muuttui varsinaiseksi kuusiluokkaiseksi kansakouluksi. Tilanpuutteen takia rakennettiin uusi koulurakennus, joka valmistui syksyllä 1959. Näin saatiin käyttöön neljä luokkahuonetta, voimistelu-käsityöluokka ja keittola. Lisäksi opettajat saivat vanhan rakennuksen kahden huoneiston lisäksi uuteen rakennukseet toiset kaksi huoneistoa. Luokka:Iin oppilaitokset
Silundum

Silundum (sanoista silicium ja karborundum) on vanha sähkövastuksissa käytettävä aine, jonka resistanssi on lähes riippumaton lämpötilasta. Karborundum on piikarbidin kauppanimi. Aineesta on tehty muun muassa elektrodeja sekä sähköliesien ja sähkölämmittimien lämmitysvastuksia. Silundumia valmistettaessa hiilestä lopulliseen muotoonsa muovattua kappaletta kuumennetaan piikarbidijauheen kanssa 1 800–1 900 asteisessa sähköuunissa. ==Lähteet== Luokka:Seokset
Täytevala

Täytevala () oli oikeudenkäynnissä vannottu vala, jolla asianosainen vahvisti sellaisen tosiasian, minkä oli itse velvollinen todistamaan. Käytössä ollessaan asianosaisen prosessuaalisilla valoilla oli suuri merkitys oikeudenkäynnin lopputuloksen kannalta. Suomessa täytevala ja muutkin asianosaisen valan muodot eli puhdistusvala ja tarjottu vala lakkautettiin, kun uusi todistuslainsäädäntö eli oikeudenkäymiskaaren 17. luvun muutos tuli voimaan vuoden 1949 alussa. Tällöin asianosaisen prosessuaaliset valat korvasi asianosaisen totuusvakuutus. ==Lähteet== Luokka:Valat
Hikoiluhoito

Hikoiluhoito eli hikoilemishoito oli 1800- ja 1900-luvulla käytetty hoitomuoto, jossa sairauksia pyrittiin parantamaan hikoilua kiihdyttämällä. Sitä käytettiin hermo-, tulehdus- ja vilustumistautien hoitamiseen. Hien erityksen kiihtyminen aikaansaatiin lääkkeillä tai ruumiinlämpöä kohottamalla. Kehon lämpötila kohottamiseen käytettiin kuumia juomia, ihoon vaikuttavaa lämpöä tai syvälämpöhoitoa. Ihon lämpötilan kohottamiseen käytettiin kuumaa ilmaa, kuumia hauteita tai kuumia ammekylpyjä. Syvälämpöhoidossa kudoksia lämmitettiin niihin johdetun sähkömagneettisen kentän avulla. ==Lähteet== Luokka:Lääketieteen historia
Akatemiatila

Akatemiatila on 1600-luvulta 1800-luvulle ajoittuva käsite, jolla tarkoitettiin maatilaa, jonka tuotoilla kustannettiin akatemiaksi tai yliopistoksi kutsutun ylimmän oppilaitoksen menoja, kuten opettajien palkkoja. Hyvin tunnettu akatemiatilakokonaisuus oli Ruotsin kuninkaan Kustaa II Aadolfin vuonna 1624 Uppsalan yliopistolle tekemä lahjoitus, joka koostui 300 maatilasta. Valtion lisäksi akatemiatiloja lahjoittivat yksityiset ihmiset. Tällaiset maatilat olivat joko kokonaan yliopiston omistuksessa tai ne toimivat yliopiston henkilökunnan palkkatiloina. Akatemiatilasta ei tarvinnut maksaa veroa eikä kymmenyksiä ja ne oli vapautettu myös kyytivelvollisuudesta ja muistakin velvollisuuksista. ==Lähteet== Luokka:Palkka Luokka:Ruotsin taloushistoria Luokka:Suomen asutus- ja yhteiskuntahistoria
Kalkatungilaiset kielet

Kalkatungilaiset kielet on pieni kieliryhmä, joka kuuluu pama-nyungalaisiin kieliin. Maantieteellisesti se sijoittuu Queenslandin osavaltion länsiosaan. Kieliryhmään kuuluu kolme kieltä: * kalkatung * wakabunga * yalarnnga == Lähteet == *
Peter Cornwallilainen

Peter t. Petrus Cornwallilainen (noin 1140 – 1221) oli keskiaikainen kristillinen kirjoittaja ja lontoolaisen luostarin priori. Peter Cornwallilaisen teos Liber revelationum on laaja kokoelma taivaallisia näkyjä koskevia kertomuksia. Teos sisältää tarinaa, joista suurin osa on koottu pyhimyselämäkerroista, kronikoista tai kirkkoisien kirjoituksista. Osan kertomuksista Peter kuuli ja merkitsi muistiin itse. Teoksen esipuheessa hän kirjoittaa tehneensä teoksen kumotakseen ne, jotka epäilevät Jumalan, enkelien, sielun ja kuolemanjälkeisen elämän olemassaoloa. == Lähteet == Luokka:Keskiajan kirjailijat Luokka:Kristityt munkit Luokka:1140-luvulla syntyneet Luokka:Vuonna 1221 kuolleet
Nikolai Krutšina

Nikolai Jefimovitš Krutšina (; 1928 – 26. elokuuta 1991 Moskova) oli Neuvostoliiton kommunistisen puolueen poliitikko.SOVIET TURMOIL; New Suicide: Budget Director The New York Times 27.8.1991, viitattu 15.8.2024 Кручина Николай Ефимович Dongau, viitattu 15.8.2024 Catherine Belton: Putinin sisäpiirissä – Kuinka KGB valtasi Venäjän ja kääntyi länttä vastaan (Docendo, 2020), s. 71-73, ISBN 978-952-382-088-3 Krutšina liittyi Neuvostoliiton kommunistiseen puolueeseen vuonna 1949 ja tuli valituksi puolueen keskuskomiteaan vuonna 1976. Hän valmistui Donin maatalouden valtionyliopistosta vuonna 1953. Krutšina oli Neuvostoliiton korkeimman neuvoston edustaja vuosina 1966–1989 ja Neuvostoliiton kansanedustajien kongressin jäsen vuodesta 1989. Hänelle myönnettiin Sosialistisen työn sankarin arvonimi vuonna 1973. Krutšina vastasi vuodesta 1983 lähtien kommunistipuolueen budjetti-, finanssi- ja kiinteistöasioista. Hänet löydettiin kuolleena seitsemännessä kerroksessa sijainneen asuntonsa ikkunan alta joitain päiviä Neuvostoliiton vallankaappausyrityksen epäonnistumisen jälkeen. KGB ilmoitti kuolemansyyksi heti itsemurhan. Hieman yli kuukausi myöhemmin myös Grigori Pavlov kuoli samalla tavalla ja yksitoista päivää Pavlovin jälkeen Dmitri Lisovolik. Tapahtumat ilmoitettiin itsemurhiksi ilman tutkintaa. Kaikki kolme miestä tunsivat tarkasti kommunistisen puolueen salaiset finanssijärjestelmät. Puolueen varat olivat kadonneet, ja pelkästään Krutšinan johtaman kiinteistöosaston omistusten arvo oli tiettävästi 9 miljardia Yhdysvaltain dollaria. Krutšinan asuintaloa kuolinyönä valvonut KGB:n vartija kertoi löytäneensä Krutšinan itsemurhaviestin, jossa luki: ”En ole salaliittolainen, mutta pelkuri minä olen. Sanokaa niin neuvostokansalle.” == Lähteet == Luokka:Neuvostoliittolaiset poliitikot Luokka:Itsemurhan tehneet Luokka:Vuonna 1928 syntyneet Luokka:Vuonna 1991 kuolleet
Brønnøyn kirkko

Brønnøyn kirkko () on Brønnøyn kunnassa Nordlandin läänissä Norjassa sijaitseva kivinen ristikirkko alun perin 1200-luvulta. Nykyinen ulkoasu on vuodelta 1870. ==Kuvia== Bronnoy kirke interior.jpg|Kirkkosali ==Lähteet== ==Aiheesta muualla== Luokka:Norjan kivikirkot Luokka:Brønnøy
Velfjordin kirkko

Velfjordin kirkko () on Brønnøyn kunnassa Nordlandin läänissä Norjassa sijaitseva puinen ristikirkko vuodelta 1674. ==Lähteet== ==Aiheesta muualla== Luokka:Norjan puukirkot Luokka:Brønnøy
Byglandin kirkko

Byglandin kirkko () on Byglandin kunnassa Agderin läänissä Norjassa sijaitseva puinen ristikirkko vuodelta 1838. ==Lähteet== ==Aiheesta muualla== Luokka:Norjan puukirkot Luokka:Bygland
Årdalin kirkko (Bygland)

Årdalin kirkko () on Byglandin kunnassa Agderin läänissä Norjassa sijaitseva kahdeksankulmainen puukirkko vuodelta 1828. ==Lähteet== ==Aiheesta muualla== Luokka:Norjan puukirkot Luokka:Bygland
Årdalin kirkko

Årdalin kirkko voi tarkoittaa seuraavia norjalaisia kirkkorakennuksia: * Årdalin kirkko, kirkko Byglandin kunnassa * Årdalin kirkko, kirkko Hjelmelandin kunnassa * Årdalin vanha kirkko, kirkko Hjelmelandin kunnassa * Årdalin kirkko, kirkko Årdalin kunnassa
Austadin kirkko (Bygland)

Austadin kirkko () on Byglandin kunnassa Agderin läänissä Norjassa sijaitseva puinen pitkäkirkko vuodelta 1880. ==Lähteet== ==Aiheesta muualla== Luokka:Norjan puukirkot Luokka:Bygland
Olga Katšura

Olga Sergejevna Katšura (; 12. toukokuuta 1970 – 3. elokuuta 2022 Horlivka) oli ukrainalaissyntyinen, vuonna 2014 Venäjän tukemien separatistien joukkoihin liittynyt everstiluutnantti.Rachael Bunyan, Missile strike kills female commander who 'boasted of how she enjoyed killing Ukrainians' and whose troops fired on civilians in Donbas as she becomes Russia's first senior woman officer to die Daily Mail 4.8.2022, viitattu 15.8.2024 Качура Ольга Сергеевна / Качура Ольга Сергіївна / Kachura Olga Sergeevna Myrotvorets, viitattu 15.8.2024 Katšura työskenteli Horlivkan poliisissa ennen kapinallisjoukkoihin liittymistä vuonna 2014. Hän sai vuonna 2015 everstin arvon Donetskin kansantasavallassa. Hän komensi rakettijoukkojen divisioonaa. Ukrainan asevoimien mukaan Katšura syyllistyi sotarikoksiin. Vuonna 2021 hänet tuomittiin poissaolevana kahdentoista vuoden vankeusrangaistukseen ja hänen omaisuutensa määrättiin takavarikoitavaksi osallistumisesta terroristijärjestön toimintaan. Horlivkassa Katšura nimitettiin kunniakaupunkilaiseksi. Hän johti kaupungin voimanostoliittoa. Katšura kertoi Venäjän tiedotusvälineissä nauttivansa ukrainalaisten tappamisesta. Hän sai surmansa ohjuksen osuttua hänen autoonsa Horlivkassa. Hän oli haavoittunut jo useampaan otteeseen aiemmin. Katšura sai postuumisti Venäjän federaation sankarin arvonimen. Hänellä oli kaksi lasta. == Lähteet == Luokka:Venäjän federaation sankarit Luokka:Venäläiset sotilaat Luokka:Ukrainalaiset sotilaat Luokka:Terroristit Luokka:Venäjän hyökkäyksessä Ukrainaan kaatuneet Luokka:Vuonna 1970 syntyneet Luokka:Vuonna 2022 kuolleet
Sandnesin kirkko (Bygland)

Sandnesin kirkko () on Byglandin kunnassa Agderin läänissä Norjassa sijaitseva kahdeksankulmainen puukirkko vuodelta 1844. ==Lähteet== ==Aiheesta muualla== Luokka:Norjan puukirkot Luokka:Bygland
Sandnesin kappeli

Sandnesin kappeli () on Byglandin kunnassa Agderin läänissä Norjassa sijaitseva kahdeksankulmainen puukirkko vuodelta 1940. ==Lähteet== ==Aiheesta muualla== Luokka:Norjan puukirkot Luokka:Bygland
Volleberg

Volleberg on taajama Kristiansandin kunnassa Agderin läänissä Norjassa. Taajaman pinta-ala on 0,3 neliökilometriä ja asukasluku 572 vuonna 2023. ==Lähteet== ==Aiheesta muualla== Luokka:Norjan taajamat Luokka:Kristiansand
Showtime, Storytime

Showtime, Storytime on suomalaisen metalliyhtye Nightwishin livealbumi ja videojulkaisu, joka julkaistiin 29. marraskuuta 2013 Nuclear Blastin kautta. Ensimmäinen DVD sisältää konserttitaltioinnin yhtyeen esiintymisestä Wacken Open Air -festivaalissa 3. elokuuta 2013, jonka ohjasi Ville Lipiäinen. Noin puolitoistatuntinen esiintyminen kuvattiin 17 kameralla. Toinen DVD sisältää kaksituntisen dokumentin Please Learn the Setlist in 48 Hours, joka kertoi yhtyeen maailmankiertueesta, jolloin laulaja vaihtui Floor Janseniin. Samalla levyllä on myös "I Want My Tears Back" -kappaleen livetaltiointi Hartwall- areenalta ja "Ghost Love Scoren" taltiointi Buenos Airesista. Albumi ylsi Suomen virallisen albumilistan 23. sijalle viikolla 49 vuonna 2013, sekä DVD- listan 1. sijalle. == Wackenin esiintymisen kappaleet == == Arvosteluja == * Imperiumi: 6 == Lähteet == Luokka:Vuoden 2013 konserttitallenteet Luokka:Nightwishin konserttitallenteet Luokka:Konserttielokuvat
Nodeland-Brennåsen

Nodeland-Brennåsen on taajama Kristiansandin kunnassa Agderin läänissä Norjassa. Taajaman pinta-ala on 3,5 neliökilometriä ja asukasluku 4 625 vuonna 2023. ==Lähteet== ==Aiheesta muualla== Luokka:Norjan taajamat Luokka:Kristiansand
Anders Berch

Anders Berch (4. maaliskuuta 1711 Larsbo – 14. joulukuuta 1774 Uppsala) oli ruotsalainen kansantaloustieteilijä ja Uppsalan yliopiston professori vuodesta 1741. Hän kannatti merkantilismia ja talouden eri resurssien tarkkaa tilastointia. Berch julkaisi vuonna 1747 ensimmäisen ruotsinkielisen taloustieteen oppikirjan Inledning till allmänna hushållningen. Hän myös opetti taloustiedettä tulevalle kuninkaalle Kustaa III:lle. ==Lähteet== Luokka:Ruotsalaiset professorit Luokka:Ruotsalaiset taloustieteilijät Luokka:Uppsalan yliopiston professorit Luokka:Vuonna 1711 syntyneet Luokka:Vuonna 1774 kuolleet
Flemming Hvidberg

Flemming Hvidberg (17. joulukuuta 1897 – 21. helmikuuta 1959) oli tanskalainen konservatiivisen kansanpuolueen poliitikko, joka toimi kansankäräjäedustajana vuosina 1943–1959 ja Tanskan opetusministerinä 1950–1953. Hän oli myös pappi ja teologian professori Kööpenhaminan yliopistossa. ==Lähteet== ==Aiheesta muualla== * Flemming Hvidberg Tanskan kansankäräjien verkkosivuilla Luokka:Tanskan opetusministerit Luokka:Tanskalaiset teologit Luokka:Tanskalaiset professorit Luokka:Kööpenhaminan yliopiston professorit Luokka:Tanskalaiset papit Luokka:Vuonna 1897 syntyneet Luokka:Vuonna 1959 kuolleet
Huis Doorn

Huis Doorn () on pienessä Doornin kaupungissa, Alankomaissa, sijaitseva kartano, jossa Saksan keisari Vilhelm II asui maasta paettuaan. == Historia == Doornin kartanon paikalla on sijainnut jonkinlainen talo jo 1200-luvulla. Tämä rakennus tuhoutui, mutta rakennettiin uudelleen, 1300-luvulla. Vilhelm II pakeni Saksasta vuonna 1919 ja osti Doornin kartanon 500 000 guldenilla vuonna 1920. Hän valitsi pakopaikakseen Alankomaat mm. siksi, että oli sukua kuningatar Vilhelmiinalle ja kuningatar halusi osoittaa hyväntahtoisuutta Vilhelmiä kohtaan, koska tämä oli säästänyt Alankomaat Saksan hyökkäykseltä. Kuningatar ei kuitenkaan koskaan suostunut tapaamaan Vilhelmiä. Talon kalusteet ovat pääosin peräisin Berliinistä ja Potsdamista. Vilhelm toi taloon elämänsä aikana peräti 59 junavaunullista tavaraa. Esineistö kertoo Saksan keisarillisesta historiasta. Talo ja sen kalusteet on pyritty pitämään alkuperäisessä kunnossa, koska ne heijastelevat eurooppalaista hovikulttuuria. vasen|pienoiskuva|200x200px|Keisari Vilhelm II:n mausoleumi Vilhelm kuoli vuonna 1941 ja hänet on haudattu talon tontilla sijaitsevaan mausoleumiin. Koska Vilhelm halusi viimeisten toiveidensa mukaisesti tulla haudatuksi Saksaan vasta sen jälkeen, kun monarkia olisi palautettu, hän lepää Doornissa edelleen. Vuonna 1946 Alankomaat otti talon haltuunsa, koska sen katsottiin yhdessä kaiken muun saksalaisten omaisuuden kanssa kuuluvan viholliselle. == Nykyään == Alankomaiden hallitus avasi kartanon tontteineen museoksi vuonna 1956. Museo on auki tiistaista sunnuntaihin. Pääsylippu taloon maksaa 12 euroa. Puutarhassa saa kierrellä ilmaiseksi. Alankomaalaisella museokortilla pääsy taloon on ilmainen. Puutarha on tyyliltään englantilainen. Vuonna 2012 museossa kävi noin 25 000 henkilöä ja se on pyrkinyt profiloitumaan myös ensimmäisen maailmansodan muistamisen paikkana. Alankomaiden kuningasperhe on tukenut museota. == Lähteet == Luokka:Alankomaiden museot
Vadim Bakatin

Vadim Viktorovitš Bakatin (; 6. marraskuuta 1937 Kiseljovsk – 31. heinäkuuta 2022 Moskova) oli Neuvostoliiton kommunistisen puolueen poliitikko. Hän toimi Neuvostoliiton sisäministerinä vuosina 1988–1990 ja viimeisenä KGB:n johtajana vuonna 1991. Hän oli Mihail Gorbatšovin sisäpiiriin kuulunut reformisti.Clay Risen, Vadim V. Bakatin, the Last Chairman of the K.G.B., Dies at 84 The New York Times 20.8.2022, viitattu 16.8.2024 Bakatin valmistui Novosibirskin arkkitehtuurin ja rakennustekniikan valtionyliopistosta vuonna 1960 ja työskenteli kotiseuduillaan johtotehtävissä laajamittaisissa rakennushankkeissa vuosina 1961–1973. Hän liittyi kommunistipuolueeseen vuonna 1964 ja aloitti päätoimisen työskentelyn sen palveluksessa vuonna 1973. Bakatin ajoi vallan hajauttamista ja talouden rajoitettua liberalisointia. Vuonna 1986 hänet valittiin puolueen keskuskomitean jäseneksi, ja vuonna 1988 hän sai nimityksen sisäministeriksi. Gorbatšov erotti Bakatinin sisäministerin tehtävistä joulukuussa 1990, mutta nimitti hänet turvallisuusneuvostonsa jäseneksi. Bakatin nousi KGB:n johtoon elokuussa 1991 Neuvostoliiton vallankaappausyrityksen epäonnistumisen jälkeen. Hänen edeltäjänsä Vladimir Krjutškov kuului vallankaappausyrityksen tekijöihin. Bakatin lupasi pienentää KGB:n kokoa ja hillitä sen ylilyöntejä. Hän myös osoitti pyrkimystä läpinäkyvyyteen, joka vakuutti häntä haastatelleen John le Carrén. Bakatinia haastatteli myös William Safire, joka kuitenkin epäili Bakatinin huiputtavan reformisteja ja länsimaista lehdistöä käyttämällä sanoja, joita muut halusivat häneltä kuulla. Bakatin oli ehdokas Venäjän presidentinvaalissa 1991, mutta tuli viimeiseksi kuudesta ehdokkaasta 3,5 %:n ääniosuudella. Hän toimi Reforma-kansalaisjärjestön varapuheenjohtajana ja oli sijoitusyhtiö Baring Vostok Capital Partnersin neuvonantaja. Bakatin löysi KGB:n asiakirjoista vahvistuksen tiedolle, että NKVD oli teloittanut hänen opettajana työskennelleen isoisänsä pari kuukautta ennen hänen syntymäänsä vuonna 1937. Bakatinilla oli kaksi poikaa. == Lähteet == Luokka:Neuvostoliittolaiset poliitikot Luokka:Vuonna 1937 syntyneet Luokka:Vuonna 2022 kuolleet
Akropolis-ralli 1998

Akropolis-ralli 1998 (viralliselta nimeltään 45. Acropolis Rally) oli rallin maailmanmestaruussarjan kilpailu kaudella 1998. Kilpailu järjestettiin 6.-9\. kesäkuuta 1998. Kilpailu oli kauden kahdeksas ja erikoiskokeiden yhteispituus oli (suunniteltu pituus oli ). == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Colin McRae Nicky Grist Subaru Impreza WRC 4:26.31,6 0.0 2\. Didier Auriol Denis Giraudet Toyota Corolla WRC 4:26.51,6 +0.20,0 3\. Juha Kankkunen Juha Repo Ford Escort WRC 4:27.15,9 +0.44,3 4\. Carlos Sainz Luis Moya Toyota Corolla WRC 4:28.09,3 +1.37,7s 5\. Freddy Loix Sven Smeets Toyota Corolla WRC 4:29.20,0 +2.48,4s 6\. Piero Liatti Fabrizia Pons Subaru Impreza WRC 4:37.18,0 +10.46,4 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally- Maps.com erikoiskokeet kartalla Luokka:MM-rallikausi 1998 Luokka:Akropolis- ralli
Elly Griffiths

Elly Griffiths (oik. Domenica de Rosa, s. 1963 Lontoo, Englanti) on englantilainen kirjailija. Hänet tunnetaan Ruth Galloway -sarjastaan. Sarjan ensimmäinen osa julkaistiin vuonna 2009. Ennen kirjailijanuraa Griffiths on opiskellut englantia King’s College London -yliopistossa ja toiminut kustannustoimittajana HarperCollinsilla. == Teoksia == === Ruth Galloway -sarja === * * * * * * * * * * * * * * * * === Brightonin mysteerit -sarja === * * Smoke and Mirrors, 2015 * The Blood Card, 2016 * The Vanishing Box, 2017 * Now You See Them, 2019 * The Midnight Hour, 2021 * The Great Deceiver, 2023 === Harbinder Kaur -sarja === * * * * The Last Word, 2024 === A Girl Called Justice -sarja === * A Girl Called Justice, 2019 * The Smugglers' Secret, 2020 * A Ghost in the Garden, 2021 * The Spy at the Window, 2022 === Domenica de Rosa -nimellä === * The Eternal City, 2005 * One Summer in Tuscany, 2008 * The Italian Quarter, 2004 * The Secret of Villa Serena, 2007 * Return to the Italian Quarter, 2018 == Lähteet == == Aiheesta muualla == *Kirjailijan verkkosivut Luokka:Englantilaiset kirjailijat Luokka:Vuonna 1963 syntyneet Luokka:Elävät henkilöt
Portugalin ralli 1998

Portugalin ralli 1998 (viralliselta nimeltään 32. TAP Rallye de Portugal) oli rallin maailmanmestaruussarjan kilpailu kaudella 1998. Kilpailu järjestettiin 22.-25\. maaliskuuta 1998. Kilpailu oli kauden neljäs ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Colin McRae Nicky Grist Subaru Impreza WRC 4:20.58,1 0.0 2\. Carlos Sainz Luis Moya Toyota Corolla WRC 4:21.00,2 +0.02,1 3\. Freddy Loix Sven Smeets Toyota Corolla WRC 4:21.43,9 +0.45,8 4\. Richard Burns Robert Reid Mitsubishi Carisma GT 4:21.51,2 +0.53,1 5\. Ari Vatanen Fred Gallagher Ford Escort WRC 4:24.18,3 +3.20,2 6\. Piero Liatti Fabrizia Pons Subaru Impreza WRC 4:24.22,3 +3.24,2 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM-rallikausi 1998 Luokka:Portugalin ralli
Sven Smeets

Sven Smeets (s. 12. toukokuuta 1972) on belgialainen kartanlukija. == Ura == Smeets toimi rallin MM-sarjassa kartanlukijana muun muassa Freddy Loix'lle ja François Duvalille. Smeetsillä on urallaan 94 MM-sarjan kilpailua. Hän toimi Citroën Sportin ja Volkswagen Motorsportin WRC-tallin johtajana, sekä Williamsin Formula 1 -tallin urheilujohtajana. == Lähteet == Luokka:Belgialaiset kartanlukijat Luokka:Vuonna 1972 syntyneet Luokka:Elävät henkilöt
Cornwallilainen

Cornwallilainen viittaa esimerkiksi seuraaviin henkilöihin: * Constantine Cornwallilainen (k. n. 587), kuningas, apotti, pyhimys ja marttyyri * Peter t. Petrus Cornwallilainen (noin 1140 – 1221) oli keskiaikainen kristillinen kirjoittaja ja lontoolaisen luostarin priori * Rikhard Cornwallilainen, Richard of Cornwall, (1209–1272), Cornwallin jaarli, Poitoun kreivi Englannin kuningasperheen jäsen, nimellinen Saksan kuningas * Richardus Rufus Cornwallilainen, Richard Rufus of Cornwall (k. n. 1260), englantilainen fransiskaaniteologi ja skolastinen filosofi
Portugalin ralli 1995

Portugalin ralli 1995 (viralliselta nimeltään 29. TAP Rallye de Portugal) oli rallin maailmanmestaruussarjan kilpailu kaudella 1995. Kilpailu järjestettiin 8.-10\. maaliskuuta 1995. Kilpailu oli kauden kolmas ja erikoiskokeiden yhteispituus oli (suunniteltu pituus oli ). Kilpailun voittoon ajoi Carlos Sainz, joka jätti vararenkaan pois ennen viimeistä erikoiskoetta painon vähentämiseksi. Sainzin auto osui oksaan, joka rikkoi jarruputket ja suuren osan erikoiskokeesta autossa toimivat vain takajarrut. Sainz kuitenkin kasvatti eroa Kankkuseen kolmella sekunnilla. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Carlos Sainz Luis Moya Subaru Impreza 555 5:32.37 0.0 2\. Juha Kankkunen Nicky Grist Toyota Celica GT-Four (ST205) 5:32.49 +0.12 3\. Colin McRae Derek Ringer Subaru Impreza 555 5:35.51 +3.14 4\. Armin Schwarz Klaus Wicha Toyota Celica GT-Four (ST205) 5:37.36 +4.59 5\. Didier Auriol Bernard Occelli Toyota Celica GT-Four (ST205) 5:38.50 +6.13 6\. Bruno Thiry Stéphane Prévot Ford Escort RS Cosworth 5:41.23 +8.46 7\. Richard Burns Robert Reid Subaru Impreza 555 5:46.58 +14.21 8\. Alessandro Fiorio Vittorio Brambilla Ford Escort RS Cosworth 5:58.44 +25.37 9\. Rui Madeira Nuno Rodrigues da Silva Mitsubishi Lancer Evo II 6:03.36 +30.59 10\. Jorge Recalde Martin Christie Mitsubishi Lancer Evo II 6:07.22 +34.45 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1995 Luokka:Portugalin ralli
Bentsantroni

Bentsantroni (C17H10O) on aromaattisiin ketoneihin kuuluva orgaaninen yhdiste. Yhdistettä käytetään muiden yhdisteiden, esimerkiksi väriaineiden, valmistamiseen. == Ominaisuudet, valmistus ja käyttö == Huoneenlämpötilassa bentsantroni on kellertävää kiteistä ainetta. Yhdiste on veteen liukenematonta. Aine liukenee useisiin orgaanisiin liuottimiin, esimerkiksi etanoliin, bentseeniin ja klooribentseeniin. Bentsantroni reagoi helposti niin elektrofiilisellä aromaattisella substituutiolla kuin nukleofiilillä aromaattisella substituutiollakin. Reaktiot tapahtuvat eri asemissa oleviin hiiliatomeihin.Hans-Samuel Bien, Josef Stawitz & Klaus Wunderlich: "Anthraquinone Dyes and Intermediates", teoksessa Ullmann's Encyclopedia of Industrial Chemistry, John Wiley & Sons, New York, 2000. Bentsantronia valmistetaan kuumentamalla antrakinonia ja glyserolia rikkihappoliuoksessa raudan, kuparin tai natriumhypofosfiitin läsnä ollessa. Tämä on niin kutsuttu Bally–Scholl-reaktio, ja siinä muodostuu välivaiheina antronia ja akroleiinia. Bentsantronia voidaan valmistaa myös antronista, mutta tällä valmistustavalla ei ole teollista merkitystä.Makoto Hattori: "Dyes, Anthraquinone", teoksessa Kirk-Othmer Encyclopedia of Chemical Technology, John Wiley & Sons, New York, 2014. : Bentsantronia käytetään useiden kyyppivärien synteeseissä. Siitä valmistetaan myös muita väriaineiden valmistuksessa käytettäviä kemikaaleja, kuten violantronia, bromattuja tai kloorattuja johdannaisia ja 4,4′-dibentsantronyyliä. == Lähteet == Luokka:Aromaattiset ketonit
Ruotsin ralli 1995

Ruotsin ralli 1995 (viralliselta nimeltään 44. International Swedish Rally) oli rallin maailmanmestaruussarjan kilpailu kaudella 1995. Kilpailu järjestettiin 10.-12\. helmikuuta 1995. Kilpailu oli kauden toinen ja erikoiskokeiden yhteispituus oli . Tommi Mäkinen oli ajamassa kilpailun voittoon, kun tallimääräyksen vuoksi hän hidasti ja voittoon ajoi Kenneth Eriksson. Mäkinen oli yli puolen minuutin johtoasemassa kun hän hidasti Andrew Cowanin määräyksen johdosta. Kaikki kolme Subarun autoa joutuivat keskeyttämään, kun moottorin sylinterin pinnoite irtosi ja tukki öljypumput. Colin McRae kritisoi uusia huoltosääntöjä, joiden vuoksi ongelmaa ei voitu korjata aamuhuollossa. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Kenneth Eriksson Staffan Parmander Mitsubishi Lancer Evo II 4:51.27 0.0 2\. Tommi Mäkinen Seppo Harjanne Mitsubishi Lancer Evo II 4:51.39 +0.12 3\. Thomas Rådström Lars Bäckman Toyota Celica GT-Four (ST205) 4:52.34 +1.07 4\. Juha Kankkunen Nicky Grist Toyota Celica GT-Four (ST205) 4:53.45 +2.18 5\. Didier Auriol Bernard Occelli Toyota Celica GT-Four (ST205) 4:53.47 +2.20 6\. Bruno Thiry Stéphane Prévot Ford Escort RS Cosworth 4:56.58 +5.31 7\. Stig Blomqvist Benny Melander Ford Escort RS Cosworth 4:58.16 +6.49 8\. Tomas Jansson Ingemar Algerstedt Toyota Celica Turbo 4WD (ST185) 4:59.29 +8.02 9\. Armin Schwarz Klaus Wicha Toyota Celica GT-Four (ST205) 5:01.12 +9.45 10\. Kenneth Bäcklund Tord Andersson Mitsubishi Lancer Evo II 5:04.11 +12.44 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1995 Luokka:Ruotsin ralli
Tinjefjellfossen

Tinjefjellfossen on vesiputous Norjassa. Se sijaitsee joen Tinjefjellbreenin juoksulla Loenissa, lähellä Lovatnetia ja Bødenia. Vesiputoukseen virtaavat läheisen jäätikön sulamisvedet. Putous on 620 metriä korkea ja se jakautuu Ystre Tinjefjellfosseniin ja Ostre Tinjefjellfosseniin. Lähistöllä sijaitsevia muita vesiputouksia ovat Huldrefossen, Høysteinfossen, Kapefossen, Krunefossen ja Ramnefjellsfossen. == Lähteet == Luokka:Norjan vesiputoukset
Korsikan ralli 1995

Korsikan ralli 1995 (viralliselta nimeltään 39. Tour de Corse - Rallye de France) oli rallin maailmanmestaruussarjan kilpailu kaudella 1995. Kilpailu järjestettiin 3.-5\. toukokuuta 1995. Kilpailu oli kauden neljäs ja erikoiskokeiden yhteispituus oli . Bruno Thiry oli ajanut kilpailun kärjessä ja 20. erikoiskokeen jälkeen auton pyöränlaakeri petti tankkauksen yhteydessä. Tallin mekaanikot olivat lähistöllä, mutta eivät voineet antaa varaosia kauden alusta voimaan tulleiden huoltosääntöjen vuoksi. Auriol oli tuolloin minuutin verran perässä toisella sijalla ja ajoi kuudenteen Korsikan rallin voittoonsa. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Didier Auriol Denis Giraudet Toyota Celica GT-Four (ST205) 5:14.49 0.0 2\. François Delecour Catherine François Ford Escort RS Cosworth 5:15.04 +0.15 3\. Andrea Aghini Sauro Farnocchia Mitsubishi Lancer Evo III 5:15.46 +0.57 4\. Carlos Sainz Luis Moya Subaru Impreza 555 5:16.07 +1.18 5\. Colin McRae Derek Ringer Subaru Impreza 555 5:16.32 +1.43 6\. Piero Liatti Alessandro Alessandrini Subaru Impreza 555 5:17.16 +2.27 7\. Patrick Bernardini Jean-Marc Andrié Ford Escort RS Cosworth 5:17.54 +3.05 8\. Tommi Mäkinen Seppo Harjanne Mitsubishi Lancer Evo III 5:19.39 +4.50 9\. Philippe Bugalski Jean-Paul Chiaroni Renault Clio Maxi 5:20.25 +5.36 10\. Juha Kankkunen Nicky Grist Toyota Celica GT-Four (ST205) 5:24.50 +10.01 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskoeet kartalla Luokka:MM-rallikausi 1995 Luokka:Korsikan ralli
Kapefossen

Kapefossen on vesiputous Norjassa. Se sijaitsee joen Kåpevatnet juoksulla Bødalenin ja Lovatnetin seudulla. Se on noin 30 metriä korkea. Lähistöllä sijaitsevia muita vesiputouksia ovat Huldrefossen, Tinjefjellfossen, Høysteinfossen ja Krunefossen. == Lähteet == Luokka:Norjan vesiputoukset
Katalonian ralli 1995

Katalonian ralli 1995 (viralliselta nimeltään 31. Rallye Catalunya - Costa Brava - Rallye de España) oli rallin maailmanmestaruussarjan kilpailu kaudella 1995. Kilpailu järjestettiin 23.-25\. lokakuuta 1995. Kilpailu oli kauden toiseksi viimeinen ja erikoiskokeiden yhteispituus oli . == Tapahtumia == Kilpailun aikana David Richards määräsi Carlos Sainzin ja Colin McRaen pitämään sijoituksensa valmistajien mestaruuspisteitä varten. McRae kuitenkin nousi johtoon ja otti tarkoituksella aikasakon palatakseen toiselle sijalle. Juha Kankkunen oli toisena päivänä minuutin johdossa kun hän ajoi ulos tieltä. Bruno Thiryn autosta hajosi pyörän keskiö ensimmäisellä erikoiskokeella. Tommi Mäkinen törmäsi viimeisenä päivänä ja Armin Schwarz ajoi ulos erikoiskokeella 11. Kilpailun jälkeen Toyotan johto kutsuttiin keskusteluun, koska kilpailun jälkeisessä katsastuksessa todettiin, ettei Didier Auriolin auton turboahdin vastannut homologaatiota. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Carlos Sainz Luis Moya Subaru Impreza 555 5:05.58 0.0 2\. Colin McRae Derek Ringer Subaru Impreza 555 5:06.49 +0.51 3\. Piero Liatti Alessandro Alessandrini Subaru Impreza 555 5:07.56 +1.58 4\. François Delecour Catherine François Ford Escort RS Cosworth 5:08.38 +2.40 5\. Andrea Aghini Sauro Farnocchia Mitsubishi Lancer Evo III 5:08.52 +2.54 6\. Gustavo Trelles Jorge Del Buono Toyota Celica GT-Four (ST205) 5:11.54 +5.56 7\. Oriol Gómez Marc Martí Renault Clio Williams 5:18.01 +12.03 8\. Andrea Navarra Renzo Casazza Toyota Celica GT-Four (ST205 5:18.20 +12.22 9\. Josep Bassas Antonio Rodríguez BMW M3 5:28.06 +22.08 10\. Iwan Postel Olivier Peyret Subaru Impreza 555 5:32.38 +26.40 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskoeet kartalla Luokka:MM-rallikausi 1995 Luokka:Katalonian ralli
Katalonian ralli 1998

Katalonian ralli 1998 (viralliselta nimeltään 34. Rallye Catalunya - Costa Brava - Rallye de España) oli rallin maailmanmestaruussarjan kilpailu kaudella 1998. Kilpailu järjestettiin 19.-22\. huhtikuuta 1998. Kilpailu oli kauden viides ja erikoiskokeiden yhteispituus oli . Auriol nousi johtopaikalle kilpailun toisella erikoiskokeella ja ajoi voittoon ennen tallitoveriaan Loix'ia. Sainz kärsi rengasrikon viimeisenä päivänä ja putosi kolmannelta sijalta seitsemänneksi. == Erikoiskokeet == Kilpailussa ajettiin 19 erikoiskoetta, joiden yhteispituus oli . Päivä Kello Nro Nimi Pituus 20\. huhtikuuta 10:51 SS 1 La Trona 12,86 km 11:20 SS 2 Alpens - Les Llosses 21,95 km 12:39 SS 3 Coll de Santigosa 10,62 km 13:27 SS 4 Coll de Bracons 19,89 km 15:08 SS 5 La Fullaca - St. Hilari 21,98 km 15:37 SS 6 Cladells 15,27 km 17:04 SS 7 St. Feliu - Tossa 18,96 km 21\. huhtikuuta 10:09 SS 8 La Riba 32,72 km 11:13 SS 9 Prades 13,77 km 12:18 SS 10 El Priorat 20,67 km 13:09 SS 11 Sta. Marina 27,47 km 15:04 SS 12 La Figuera - Escaladei 45,57 km 16:52 SS 13 La Riba 32,72 km 22\. huhtikuuta 08:21 SS 14 La Trona 12,86 km 08:50 SS 15 Alpens - Les Llosses 21,95 km 10:09 SS 16 Coll de Santigosa 10,62 km 10:57 SS 17 Coll de Bracons 19,89 km 12:43 SS 18 La Fullaca - St. Hillari 21,98 km 14:31 SS 19 St. Feliu - Tossa 18,96 km Lähde: == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Didier Auriol Denis Giraudet Toyota Corolla WRC 4:18.36,9 0.0 2\. Freddy Loix Sven Smeets Toyota Corolla WRC 4:19.30,3 +0.53,4 3\. Tommi Mäkinen Risto Mannisenmäki Mitsubishi Lancer Evo V 4:19.46,3 +1.09,4 4\. Richard Burns Robert Reid Mitsubishi Carisma GT 4:20.10,4 +1.33,5 5\. Philippe Bugalski Jean-Paul Chiaroni Citroën Xsara Kit Car 4:20.28,3 +1.51,4 6\. Gilles Panizzi Hervé Panizzi Peugeot 306 Maxi 4:20.44,0 +2.07,1 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM- rallikausi 1998 Luokka:Katalonian ralli
Korsikan ralli 1998

Korsikan ralli 1998 (viralliselta nimeltään 42. Tour de Corse - Rallye de France) oli rallin maailmanmestaruussarjan kilpailu kaudella 1998. Kilpailu järjestettiin 3.-6\. toukokuuta 1998. Kilpailu oli kauden kuudes ja erikoiskokeiden yhteispituus oli (suunniteltu pituus oli ). == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Colin McRae Nicky Grist Subaru Impreza WRC 4:02.46,9 0.0 2\. François Delecour Daniel Grataloup Peugeot 306 Maxi 4:03.14,1 +0.27,2 3\. Piero Liatti Fabrizia Pons Subaru Impreza WRC 4:03.16,9 +0.30,0 4\. Gilles Panizzi Hervé Panizzi Peugeot 306 Maxi 4:03.23,0 +0.36,1 5\. Bruno Thiry Stéphane Prévot Ford Escort WRC 4:03.32,7 +0.45,8 6\. Didier Auriol Denis Giraudet Toyota Corolla WRC 4:05.26,2 +2.39,3 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM- rallikausi 1998 Luokka:Korsikan ralli
Mikko Mäkelä (ohjaaja)

Mikko Mäkelä on suomalais-brittiläinen elokuvaohjaaja ja käsikirjoittaja. Hän on tunnettu queer-aiheisista elokuvistaan. Mäkelän käsikirjoittama ja ohjaama A Moment in the Reeds-elokuva on yksi ensimmäisistä suomalaisista kokoillan elokuvista, jotka käsittelevät hlbt-vähemmistöä. == Yksityiselämä == Mäkelä on kotoisin Lappeenrannasta. Hän on asunut Lontoossa 2000-luvulta lähtien. == Lähteet == Luokka:Suomalaiset elokuvaohjaajat Luokka:Elävät henkilöt
Tanel Toom

Tanel Toom (s. 1. marraskuuta 1982) on virolainen elokuvaohjaaja ja -käsikirjoittaja. Elokuva-alaa opiskellut Toom valmistui Tallinnan yliopistosta vuonna 2005. Hän jatkoi opintojaan Englannissa National Film and Television Schoolissa aloitellen samalla uraansa. Hän ohjasi lyhytelokuvia, joihin lukeutuvat palkitut Toinen tuleminen (2008) ja The Confession (2010). Vuonna 2019 julkaistu, A. H. Tammsaaren romaanisarjaan perustuva Toomin kokopitkä ohjaus Totuus ja oikeus oli ehdolla parhaan kansainvälisen Oscar- palkinnon saajaksi. Se myös voitti Satellite Awardsin parhaan vieraskielisen elokuvan palkinnon. == Filmografia == === Pitkät elokuvat === * Totuus ja oikeus (2019) * Last Sentinel (2023) === Valikoidut lyhytelokuvat === * Toinen tuleminen (2008) * The Confession (2010) == Lähteet == Luokka:Virolaiset elokuvaohjaajat Luokka:Vuonna 1982 syntyneet Luokka:Elävät henkilöt
Stock Car Pro Series

Stock Car Pro Series, joka tunnettiin aiemmin nimellä Stock Car Brasil, on Vicarin järjestämä touring-autokilpailusarja Brasiliassa. Sitä pidetään suurimpana Brasilian ja Etelä-Amerikan moottoriurheilusarjana. Vuodesta 1979 lähtien, kun Chevrolet oli ainoa valmistaja, sarjaan on liittynyt ja lähtenyt myös muita valmistajia, kuten Mitsubishi, Peugeot ja Volkswagen, tällä hetkellä ainoa muu kuin Chevrolet on Toyota. Sarjassa on nähty monia kansainvälisesti tunnettuja kuljettajia, kuten Rubens Barrichello, Felipe Massa, Jacques Villeneuve, Lucas di Grassi, Nelson Piquet Jr., Ricardo Zonta, Tony Kanaan ja António Félix da Costa. Sarjan mestareita ovat muun muassa Ingo Hoffmann, jolla on eniten mestaruuksia 12 (1980, 1985, 1989, 1990, 1991, 1992, 1993, 1994, 1996, 1997, 1998 ja 2002). Hän ajoi sarjassa vuosina 1979-2008. Seuraavaksi eniten mestaruuksia ovat voittaneet Cacá Bueno, viisinkertainen mestari (2006, 2007, 2009, 2011 ja 2012) ja Daniel Serra, kolminkertainen mestari (2017, 2018 ja 2019). Muita sarjan mestareita ovat muun muassa Daniel Serran isä Chico Serra, Ricardo Maurício ja Rubens Barrichello. Sarjassa ajetaan viikonloppuna kaksi kilpailulähtöä. Pisteitä jaetaan 20 parhaalle kuljettajalle ja paalupaikasta saa kaksi lisäpistettä. Ensimmäisestä kilpailusta jaetaan enemmän pisteitä ja toisesta kilpailulähtöstä jaetaan vähempi määrä pisteitä. Sarjan kilpailut ajetaan pääosin Brasiliassa, mutta myös muissa maissa kuten Argentiinassa ja Uruguayssa. Siellä on myös alaluokka Stock Series, joka tunnettiin aiemmin nimellä Stock Car Light, ja se toimii Pro-sarjan pääsykategoriana. Luokka:Vakioautosarjat Luokka:Brasilian moottoriurheilu
Korsikan ralli 1997

Korsikan ralli 1997 (viralliselta nimeltään 41. Tour de Corse - Rallye de France) oli rallin maailmanmestaruussarjan kilpailu kaudella 1997. Kilpailu järjestettiin 5.-7\. toukokuuta 1997. Kilpailu oli kauden kuudes ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Colin McRae Nicky Grist Subaru Impreza WRC 4:31.08 0.0 2\. Carlos Sainz Luis Moya Ford Escort WRC 4:31.16 +0.08 3\. Gilles Panizzi Hervé Panizzi Peugeot 306 Maxi 4:31.46 +0.38 4\. François Delecour Daniel Grataloup Peugeot 306 Maxi 4:32.03 +0.55 5\. Piero Liatti Fabrizia Pons Subaru Impreza WRC 4:33.07 +1.59 6\. Philippe Bugalski Jean-Paul Chiaroni Renault Megane 4:37.48 +6.40 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM-rallikausi 1997 Luokka:Korsikan ralli
Pyhän Patrikin ritarikunta

Pyhän Patrikin ritarikunta, virallisesti Loisteliain Pyhän Patrikin ritarikunta (), on brittiläinen ritarikunta, joka perustettiin vuonna 1783 kuningas Yrjö III:n käskystä. Ritarikuntaa verrattiin skotlantilaiseen Ohdakkeen ritarikuntaan, vaikkei sitä virallisesti koskaan korotettu sen tasolle. Ritarikunnalla kuitenkin palkittiin Irlannin brittiläistä aatelistoa. Vuodesta 1869 uusien ritarien nimitysseremonia suoritettiin dublinilaisessa Pyhän Patrikin tuomiokirkossa, jossa nimitetyt henkilöt vannoivat uskollisuutta kuninkaalle. Vuodesta 1922 lähtien ritarikunta on uinuva, mutta koska sitä ei ole koskaan virallisesti lakkautettu, Yhdistyneen kuningaskunnan hallitsija (nykyään Charles III) on edelleen ritarikunnan suurmestari. Ritarikunnan jäseniksi ei ole koskaan nimitetty naisia, mutta kuningattaret Viktoria ja Elisabet II ovat toimineet sen suurmestareina. Viimeinen ritarikuntaan nimitetty ritari kuoli vuonna 1974. Ritarikunnassa on vain yksi luokka: * ritari == Lähteet == Luokka:Brittiläiset ritarikunnat
Kaajal

Kaajal (; ) on vuonna 1965 ensi-iltansa saanut intialainen hindinkielinen romanttinen draamaelokuva, jonka on ohjannut Ram Maheshwari ja tuottanut Pannalal Maheshwari. Se perustuu Gulshan Nandan romaaniin Maadhavi. Elokuvassa näyttelevät Meena Kumari, Raaj Kumar, Dharmendra, Padmini, Mumtaz, Mehmood, Durga Khote ja Helen. Se oli menestys. == Näyttelijät == == Soundtrack == == Palkinnot == * Filmfare Awards ** Paras naispääosa – Meena Kumari ** Paras naissivuosa – Padmini *** Ehdokkuudet **** Paras miespääosa – Raaj Kumar **** Paras miessivuosa – Raaj Kumar **** Paras mieslaulaja – Mohammed Rafi (”Chhoo Lene Do”) **** Paras tarina – Gulshan Nanda == Lähteet == == Aiheesta muualla == * * Luokka:Vuoden 1965 intialaiset elokuvat Luokka:Intialaiset draamaelokuvat Luokka:Intialaiset romanttiset elokuvat Luokka:Intialaiset romaaneihin perustuvat elokuvat Luokka:Hindinkieliset elokuvat
Intian tähden ritarikunta

Intian tähden ritarikunta () on brittiläinen ritarikunta, joka perustettiin vuonna 1861 kuningatar Viktorian käskystä. Ritarikunnan perustamisella, ja sillä palkitsemisella, oli tarkoitus lujittaa suhteita kruunulle uskollisten paikallisten alamaisten ja emämaan suhdetta Brittiläisessä Intiassa. Nimen ritarikunnalle keksi Viktorian puoliso prinssi Albert. Ritarikunnan alimpaan luokkaan voitiin nimittiin Brittiläisen Intian virkamies vähintään 30 vuoden uskollisen palveluksen jälkeen. Kun Intia itsenäistyi vuonna 1947, uusia nimityksiä ritarikuntaan ei ole tehty. Sitä ei kuitenkaan ole myöskään virallisesti lakkautettu, vaan ritarikunta on uinuva ja Yhdistyneen kuningaskunnan hallitsija on edelleen ritarikunnan suurmestari. Ritarikunnassa on kolme luokkaa: * suurkomentaja * komentaja * ritari == Lähteet == Luokka:Brittiläiset ritarikunnat Luokka:Brittiläinen Intia
Eugenia Kalnay

Eugenia Kalnay oli argentiinalaissyntyinen meteorologi, joka vaikutti merkittävästi numeeristen säänennustusmallien kehittämiseen Yhdysvalloissa. Kalnay toimi NASA Goddardin päällikkönä ja myöhemmin National Centers for Environmental Predictionin (NCEP, entinen NMC), Yhdysvaltain kansallisen sääpalvelun (NWS) ympäristömallinnuskeskuksen (EMC) johtajana vuodesta 1987 vuoteen 1997. Näiden kymmenen vuoden aikana NWS-mallien ennustetaidot paranivat merkittävästi, ja EMC:stä tuli edelläkävijä sekä numeerisen sääennustamisen perustutkimuksessa että käytännön sovelluksissa. Kalnayn uran kohokohtia olivat 60 vuotta kattava ilmakehän uusanalyysi NCEP/NCAR Reanalysis, dynaamiset vuodenaikais- ja vuosiennusteet, parviennusteet, data- assimilaatio 3D- ja 4D-variaatiomenetelmillä, laadunvalvonnan ja merten rannikkoalueiden ennusteiden paraneminen. Kalnay opiskeli Buenos Airesissa ensin opettajaksi, sitten meteorologian lisensiaatiksi 1965. Hän väitteli MIT:ssä vuonna 1971. Kalnay oli vuosina 1975–1978 ensin assistentti, sitten apulaisprofessori MIT:n meteorologian osastolla – ensimmäinen nainen, jolla oli virka tuolla laitoksella. 1997–1999 hänellä oli professuuri Oklahoman yliopistossa. 2000-luvulla hän työskenteli professorina Marylandin yliopistossa. == Lähteet == Luokka:Yhdysvaltalaiset meteorologit Luokka:Vuonna 1942 syntyneet Luokka:Vuonna 2024 kuolleet
Jugoslavian tähden ritarikunta

Jugoslavian tähden ritarikunta () oli Jugoslavian sosialistisessa liittotasavallassa jaettu kunnianosoitus. Se perustettiin 1. helmikuuta 1954. Jugoslavian kunnianosoitusten keskenäisessä järjestyksessä Jugoslavian tähden ritarikunta oli korkein. Koko historiansa aikana kunnianosoitus myönnettiin vain 66 jugoslavialaiselle ja 93 ulkomaalaiselle. Kunnianosoitusta myönnettiin mm. ulkomaalaisille valtionpäämiehille tunnustuksena ystävällismielisten suhteiden ylläpitämisestä. Kunnianosoitusta jaettiin neljässä luokassa: * I luokka * II luokka * III luokka * IV luokka == Lähteet == Luokka:Jugoslavian sosialistisen liittotasavallan kunniamerkit